《雨后凝秀阁口占呈子方》
宋代·李处权

春云向晚留，夜雨凌晓濯。
花明娇欲语，柳绿净可握。
化工了无尽，芳意殊未觉。
烧笋荐清尊，此味初不恶。
君知忘忧物，便是却老药。
百年终一炊，无事且行乐。

作者简介：（?—1155）宋徐州丰县人，徙江宁溧阳，字巽伯。李淑曾孙。徽宗宣和间，与陈恬、朱敦儒并以诗名。南渡后曾领三衢。卒年七十余。有《崧庵集》。